**OSNOVNA ŠKOLA ČEMINAC**

Kolodvorska 48, Čeminac

Na temelju članka 4. stavka 3. Zakona o pravu na pristup informacijama («Narodne novine» broj 172/03. i 77/11.), ravnatelj Osnovne škole Čeminac, Čeminac, donosi

**O D L U K U**

**O USTROJAVANJU KATALOGA INFORMACIJA**

Članak 1.

Ovom se odlukom ustrojava Katalog informacija koje posjeduje, kojima raspolaže ili koje nadzire Osnovna škola Čeminac, a u cilju ostvarivanja prava na pristup informacijama u smislu Zakona o pravu na pristup informacijama.

Članak 2.

Katalog informacija sadrži sistematizirani pregled informacija s opisom sadržaja, namjenom, načinom davanja i vremenom ostvarivanja prava na pristup informacijama iz djelokruga Osnovne škole Čeminac te je sastavni dio Odluke.

Članak 3.

Informacije iz Kataloga informacija Osnovne škole Čeminac redovito, u skladu s dinamikom prikupljanja podataka i pripreme informacija, škola objavljuje na internet stranici [www.os-ceminac.skole.hr](http://www.os-ceminac.skole.hr) u cilju informiranja stručne i šire javnosti o pitanjima iz svog djelokruga.

Pregled informacija podrazumijeva one informacije kojima Osnovna škola Čeminac raspolaže u određenom trenutku.

Članak 4.

Korisnik prava na informaciju ostvaruje pravo na pristup informaciji podnošenjem usmenog ili pisanog zahtijeva Osnovnoj školi Čeminac.

Pisani zahtjev u svezi s ostvarivanjem prava na pristup informaciji podnosi se na adresu: Osnovna škola Čeminac, Kolodvorska 48, ili putem elektroničke pošte: **os-ceminac@os.t-com.hr.**

Usmeno postavljeni zahtjev primat će službenik za informiranje svakim radnim danom od 9:00 do 13:00 sati u prostorijama Osnovne škole Čeminac, Kolodvorska 48. Zahtjev se može podnijeti i telefonom na broj **031/ 756-038** ili putem telefaxa na broj **031/756-041**.

Članak 5.

Korisniku prava na informaciju, kome je omogućen pristup informaciji naplaćivati će se naknada stvarnih materijalnih troškova sukladno Kriterijima za određivanje visine naknade iz čl.19. stavka 2. Zakona o pravu na pristup informacijama (Nar. nov., br. 38/11.).

**Članak 6.**

Osnovna škola Čeminac, Čeminac, izdat će korisniku prava na informaciju račun prema visini naknade određenoj u čl. 5. Ove Odluke.

**Članak 7.**

Naknada iz članka 5. ove odluke uplaćuje se u računovodstvu Osnovne škole Čeminac, Čeminac ili na žiro-račun broj HR8023400091100011601 kod Privredne banke Zagreb.

**Članak 8.**

Službena osoba mjerodavna za rješavanje pojedinačnih zahtjeva za ostvarivanje prava na pristup informaciji je službenik za informiranije Zdravko Pavlinić koji radi na radnom mjestu ravnatelja.

Članak 9.

Ova odluka stupa na snagu danom donošenja.

KLASA:035-01/13-01-02

URBRPJ:2100/19-16-01-01

Čeminac, 25. ožujka 2013. godine

**RAVNATELJ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Zdravko Pavlinić, prof.**